
_START_ARTICLE_
Søren Henriksen
_START_SECTION_
Klubkarriere
_START_PARAGRAPH_
Han har tidligere spillet for HB Køge og FC Nordsjælland. _NEWLINE_Den 27. januar 2016 blev det offentliggjort, at Søren Henriksen skiftede til Vendsyssel F.F. på en aftale gældende frem til sommeren 2017._NEWLINE_Den 25-årige forsvarsspiller skiftede den 16. juni 2017 til den nyoprykkede Superligaklub FC Helsingør. Her skrev han under på en toårig aftale. Han fik sin debut den 16. juli 2017 i 1. spillerunde af 2017-18-sæsonen, da han startede inde og spillede alle 90 minutter i et 2-1-nederlag ude til Hobro IK. Han nåede i alt at spille 35 ud af 36 mulige kampe for FC Helsingør, alle fra start og med fuld spilletid i 34._NEWLINE_Han skitfede i juni 2018 til Vendsyssel FF, der netop var nyoprykket til Superligaen. Vendsyssel FF havde valgt at benytte en frikøbsklausal i Henriksens kontrakt. Han vendte således tilbage til den klub, hvor han også spillede fra 2016 til 2017.
_START_SECTION_
Landsholdskarriere
_START_PARAGRAPH_
Han har spillet i alt fem kampe for U/20-landsholdet, hvilket samtidig er de eneste optrædender for danske ungdomslandshold. Han fik sin debut den 25. juli 2011, da han startede inde og spillede alle 90 minutter i en 1-1-kamp mod Nordirland.